Pascal Martinot-Lagarde

Pascal Martinot-Lagarde (sündinud 22. septembril 1991 Saint-Maur-des-Fossés's) on Prantsusmaa tõkkejooksja.

Ta tuli 2010. aastal Monctonis 110 meetri tõkkejooksus juunioride maailmameistriks.

2014. aasta Euroopa meistrivõistlustel võitis Martinot-Lagarde Sergei Šubenkovi ja William Sharmani järel pronksmedali. Neli aastat hiljem Berliinis tuli ta Šubenkovi ja Orlando Ortega ees Euroopa meistriks. 2022. aasta Euroopa meistrivõistlustel Münchenis võitis ta Asier Martíneze järel hõbemedali.

2015. aasta Euroopa sisemeistrivõistlustel Prahas tuli Martinot-Lagarde 60 meetri tõkkejooksus kaasmaalaste Dimitri Bascou ja Wilhem Belociani ees Euroopa sisemeistriks. Euroopa sisemeistrivõistlustel on ta võitnud kaks hõbedat (2017 ja 2019) ning ühe pronksi (2013)

Martinot-Lagarde on jooksnud kahel korral maailmameistrivõistluste finaalis. 2015. aastal Pekingis oli ta ajaga 13,17 neljas ning võitis 2019. aastal Dohas ajaga 13,18 pronksmedali.

Sisemaailmameistrivõistlustelt on ta võitnud 3 hõbedat (2014, 2016 ja 2022) ning ühe pronksi (2012).

Olümpiamängudel on ta olnud neljas (2016) ja viies (2020).

Martinot-Lagarde'i isiklik rekord 110 meetri tõkkejooksus 2014. aastal Monacos joostud on 12,95. Sellega on ta Prantsusmaa rekordiomanik ning jagab kõigi aegade edetabelis Terrence Trammelliga 18. kohta.

Isiklikud rekordid
Väljas
 Ala  Tulemus  Aeg  Koht 100 m jooks  10,94  24. juuli 2013   La Roche-sur-Yon 200 m jooks  22,27  14. jaanuar 2012   Basseterre 110 m tõkkejooks  12,95 NR  18. juuli 2014   Monaco 400 m tõkkejooks  55,31  27. aprill 2013   Lagny-sur-Marne
Sees
 Ala  Tulemus  Aeg  Koht 60 m jooks  7,07  16. jaanuar 2010   Eaubonne 200 m jooks  22,44  13. detsember 2008   Eaubonne 60 m tõkkejooks  7,45  1. veebruar 2014   Mondeville

Allikas: World Athletics

 Isiklikku 

Pascal_Martinot-Lagarde'i ema on Elevandiluuranniku päritolu. Ka Pascali vend Thomas on tõkkejooksja.

 Viited 

 Välislingid 


Kategooria:Prantsusmaa tõkkejooksjad
Kategooria:Sündinud 1991